|  |  |
| --- | --- |
| 2020. gada \_ . \_\_  Rīgā | Noteikumi nr.\_\_\_\_\_\_\_\_\_ (prot. Nr.\_\_\_.\_\_\_) |

**Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1 pantu,

un Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 11., 12.,

13., 14. un 16. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B. nr.) šādus grozījumus:

1.1. aizstāt norādē, uz kāda likuma pamata noteikumi izdoti, vārdus un skaitļus “Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 11., 12., 13. un 14. punktu” ar vārdiem un skaitļiem “Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 11., 12., 13., 14. un 16. punktu”;

1.2. papildināt noteikumus ar 1.8.1 apakšpunktu šādā redakcijā:

“1.8.1 kārtību, kādā attālinātā mācību procesa ietvaros finansē asistenta pakalpojumu izglītojamiem ar invaliditāti, kuriem normatīvajos aktos noteiktajā kārtībā piešķirts no valsts budžeta finansēts asistenta pakalpojums izglītības iestādē pārvietošanās atbalstam un pašaprūpes veikšanai;”;

1.3. Papildināt noteikumus ar 2.11. apakšpunktu šādā redakcijā:

„2.11. starptautisks sporta pasākums – starptautiskās sporta federācijas sporta sacensību kalendārā iekļautas starptautiskas nozīmes sporta sacensības (tai skaitā pirms sacensībām paredzētie oficiālie treniņi), kā arī starptautisko līgu sporta sacensības un kuru saraksts ir publicēts biedrības „Latvijas Sporta federāciju padome” tīmekļvietnē. Šajā kategorijā netiek iekļautas Baltijas vai Latvijas līmeņa sporta sacensības (tai skaitā atklātie čempionāti un kausa izcīņas), izņemot ja tās ir kvalifikācijas sacensības dalībai Olimpiskajās vai Paralimpiskajās spēlēs, kā arī Pasaules un Eiropas čempionātos olimpiskajos un paralimpiskajos sporta veidos.”;

1.4. papildināt noteikumus ar 6.2.10. apakšpunktu šādā redakcijā:

“6.2.10. izglītības programmas apguvē izglītības iestādēs vienas klases, grupas vai kursa, ja kurss netiek dalīts grupās, ietvaros;”;

1.5. izteikt 25., 26. un 27. punktu šādā redakcijā:

“25. Izglītības ieguves procesu organizē klātienē, ievērojot šo noteikumu 4. punktā noteiktos pamatprincipus (informēšana, distancēšanās, higiēna, personas veselības stāvokļa uzraudzība) un no tiem izrietošās prasības. Ja tas nav iespējams, var nepiemērot šo noteikumu 7.7. apakšpunktā un II. nodaļā minētās prasības.

26. Izglītības iestāde:

26.1. nosaka kārtību un atbildīgos par šo noteikumu 4. punktā noteikto pamatprincipu (informēšana, distancēšanās, higiēna, personas veselības stāvokļa uzraudzība) un no tiem izrietošo prasību ievērošanu, tai skaitā par izglītojamo un citu apmeklētāju plūsmas organizēšanu un kontroli, koplietošanas telpu izmantošanu, ēdināšanas organizēšanu, laboratoriju un dienesta viesnīcu izmantošanu;

26.2. iepazīstina ar šo noteikumu 26.1. apakšpunktā minēto kārtību izglītojamos, viņu likumiskos pārstāvjus, darbiniekus un pakalpojumu sniedzējus, kā arī publisko to iestādes vai dibinātāja tīmekļa vietnē.

27. Papildus šo noteikumu 25. un 26. punktā noteiktajam ievēro šādus nosacījumus:

27.1. izglītības iestādēs, izņemot koledžas un augstskolas, izglītības procesu atbilstoši izglītības iestādes dibinātāja lēmumam (valsts vispārējās un profesionālās izglītības iestādē šādu lēmumu pieņem izglītības iestādes vadītājs) un izglītības iestādē noteiktajai kārtībai daļēji vai pilnībā var īstenot attālināti:

27.1.1. lai nodrošinātu distancēšanās iespēju, piemēram, koplietošanas telpu piepildījuma un izglītojamo plūsmas organizēšanas un kontroles nolūkā. Vispārējās izglītības iestādēs mācības attālināti var īstenot 7.-12. klasē;

27.1.2. ja izglītības iestādei, izglītojamajam vai darbiniekam Slimību profilakses un kontroles centrs noteicis obligātus pretepidēmijas pasākumus;

27.1.3. ja pašvaldības administratīvajā teritorijā, kur atrodas izglītības iestāde, vai teritorijās ar ko tā robežojas, novērojams Covid-19 infekcijas izplatības pieaugums vai saglabājas augsti infekcijas izplatības rādītāji, atbilstoši Slimību profilakses un kontroles centra sniegtajai informācijai;

27.2. koledžās un augstskolās:

27.2.1. nosaka kārtību, kā un kādā apjomā izglītības programmas kursa vai moduļa daļu var īstenot attālināti:

27.2.1.1. lai nodrošinātu distancēšanās iespēju, piemēram, koplietošanas telpu piepildījuma un studējošo plūsmas organizēšanas un kontroles nolūkā;

27.2.1.2. ja ārvalstu studējošais ierobežojumu dēļ nevar ierasties klātienē Latvijas Republikā;

27.2.1.3. ja koledžai vai augstskolai, studējošam vai darbiniekam Slimību profilakses un kontroles centrs noteicis obligātus pretepidēmijas pasākumus;

27.2.1.4. ja pašvaldības administratīvajā teritorijā, kur atrodas koledža vai augstskola, vai teritorijās ar ko tā robežojas, novērojams Covid-19 infekcijas izplatības pieaugums vai saglabājas augsti infekcijas izplatības rādītāji, atbilstoši Slimību profilakses un kontroles centra sniegtajai informācijai;

27.2.2. ne vēlāk kā divas nedēļas pirms 2020./2021. akadēmiskā gada sākuma informē ārvalsts reflektantu un studējošo par šajos noteikumos minētajām prasībām, tai skaitā par pašizolācijas nosacījumiem;

27.2.3. ir pienākums apkopot informāciju par ārvalsts studējošā ierašanās laiku un uzturēšanās vietas adresi Latvijas Republikā, kā arī, ja tas iespējams un nepieciešams, sadarbojoties ar studējošo, nodrošināt iespēju ievērot pašizolāciju ārvalsts studējošajam, kurš ir informējis koledžu vai augstskolu par ierašanos Latvijas Republikā studiju programmas apguvei klātienē;

27.2.4. papildus šo noteikumu 26.punktā minētajā kārtībā nosaka prasības šo noteikumu īstenošanai, ja ārvalsts studējošais pašizolāciju īsteno koledžas vai augstskolas dienesta viesnīcas telpās, un informē par to studējošos un darbiniekus.”;

1.6. papildināt noteikumus ar 27.1 un27.2 punktu šādā redakcijā:

“27.1 Vispārējās pirmsskolas izglītības iestādēs izglītojamiem, kuriem atbilstoši normatīvajam aktam par kārtību, kādā piešķir un finansē asistenta pakalpojumu izglītības iestādē, ir tiesības saņemt no valsts budžeta apmaksātu asistenta pakalpojumu pārvietošanās atbalstam un pašaprūpes veikšanai, par mācību dienām, kad izglītības iestādē atbilstoši šo noteikumu 27.1. apakšpunktā noteiktajam izglītības ieguves procesu daļēji vai pilnībā īsteno attālināti, ir tiesības saņemt no valsts budžeta apmaksātu asistenta pakalpojumu līdz 40 stundām nedēļā.

27.2 Vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības izglītojamiem, kuriem atbilstoši normatīvajam aktam par kārtību, kādā piešķir un finansē asistenta pakalpojumu izglītības iestādē, ir tiesības saņemt no valsts budžeta apmaksātu asistenta pakalpojumu pārvietošanās atbalstam un pašaprūpes veikšanai, par mācību dienām, kad izglītības iestādē atbilstoši šo noteikumu 27.1. apakšpunktā noteiktajam izglītības ieguves procesu daļēji vai pilnībā īsteno attālināti, ir tiesības saņemt no valsts budžeta apmaksātu asistenta pakalpojumu līdz 25 stundām nedēļā.”;

1.7. aizstāt 28. punktā skaitli un vārdu “31. augustam” ar skaitli un vārdu “31. oktobrim”;

1.8. izteikt 29. punktu šādā redakcijā:

“29. Līdz 2020. gada 31. oktobrim pieaugušo profesionālās tālākizglītības, profesionālās pilnveides un pieaugušo neformālās izglītības programmās maksimālais personu skaits grupā ir 50 un tajās nepiemēro šo noteikumu 6.2.10. apakšpunktā un25. punktā noteiktos izņēmumus.”;

1.9. svītrot 30. punktu;

1.10. papildināt noteikumus ar 32.2 un 32.3 punktu šādā redakcijā:

„32.2 Izglītības iestādes dibinātājs nodrošina (valsts izglītības iestādē minēto veic iestādes vadītājs) izglītības iestādē ar Covid-19 saistīto piesardzības pasākumu un citu šo noteikumu prasību īstenošanas rezultātā radušos izmaksu analītisko uzskaiti par izmaksu pieauguma vai samazinājuma (pret laika periodu no 2019.gada 1.augusta līdz 31.decembrim) uzskaiti par šādām izdevumu pozīcijām, ko dibinātājs vai iestāde veikusi no saviem finanšu līdzekļiem, atbilstoši šādām budžeta izdevumu ekonomiskās klasifikācijas kategorijām:

32.21. atalgojums un obligātās sociālās apdrošināšanas iemaksas;

32.22. izglītības iestādes uzturēšanas izmaksas, kas nav šo noteikumu 32.21. vai 32.23. apakšpunktā minētie;

32.23. izdevumi par precēm un pakalpojumiem;

32.24. kapitālie izdevumi.

32.3 Starptautiska sporta pasākuma organizatoram Latvijā ir šādi papildu pienākumi:

32.31. nodrošināt attiecīgā sporta veida (kurā notiek starptautiskais sporta pasākums) Sporta likumā noteiktā kārtībā atzītās sporta federācijas un starptautiskās sporta federācijas noteikumu (it īpaši attiecībā uz veicamajiem piesardzības pasākumiem Covid-19 infekcijas izplatības novēršanai) ievērošanu;

32.32. noteikt atbildīgo ārstniecības personu par starptautiskā sporta pasākuma norises laikā veicamajiem piesardzības pasākumiem Covid-19 infekcijas izplatības novēršanai;

32.33. kontrolēt šo noteikumu 61.1 punktā minētajiem sportistiem, sporta darbiniekiem un starptautisko sporta organizāciju pārstāvjiem noteikto pienākumu izpildi;

32.34. nekavējoties informēt attiecīgo starptautisko sporta federāciju, ja sportists, sporta darbinieks vai starptautisko sporta organizāciju pārstāvis neievēro tam noteiktos pienākumus un atbilstoši attiecīgās starptautiskās sporta federācijas noteiktai procedūrai lemt par personai izsniegtās akreditācijas dalībai starptautiskā sporta pasākumā Latvijā anulēšanu;

32.35. nodrošināt šo noteikumu 61.15. apakšpunktā minēto aizpildīto apliecinājumu un dokumentu par personām veikto laboratoriskās izmeklēšanas Covid-19 diagnostikai rezultātu pieejamību starptautiskā sporta pasākuma norises vietā. Aizpildītie apliecinājumi iznīcināmi 30 dienas pēc starptautiskā sporta pasākuma noslēguma.”;

1.11. Papildināt noteikumus ar 35.7. apakšpunktu šādā redakcijā:

„35.7. neregulāros pasažieru pārvadājumus, kuri ir speciāli organizēti sportistu un sporta darbinieku nogādāšanai dalībai starptautiskā sporta pasākumā.”;

1.12. papildināt noteikumus ar 37.9. un 37.10. apakšpunktu šādā redakcijā:

“37.9. pilna laika un apmaiņas studējošajiem, ja augstskola vai koledža ir izsniegusi rakstisku apliecinājumu par studējošā imatrikulāciju un studiju organizēšanu klātienē;

37.10. sportistiem un sporta darbiniekiem, kā arī starptautisko sporta organizāciju pārstāvjiem, kuru ierašanās Latvijas Republikas teritorijā saistīta ar dalību Sporta likumā noteiktā kārtībā atzītās sporta federācijas vai tās biedra organizētā starptautiskā sporta pasākumā kā akreditētām personām, ja minētās personas var uzrādīt dokumentu, ka viņām veikta laboratoriskā izmeklēšana Covid-19 diagnostikai ne agrāk kā trīs dienas pirms ierašanās Latvijas Republikas teritorijā un Covid-19 infekcija tajā nav noteikta.”;

1.13. Papildināt noteikumu 38.1. apakšpunktu ar teikumu šādā redakcijā:

„Šo noteikumu 37.10. apakšpunktā minētās personas, norādot savu vārdu, uzvārdu, personu apliecinoša dokumenta numuru un kontakttālruni, rakstiski apliecina, ka, uzturoties Latvijas Republikas teritorijā, ievēros šo noteikumu 56.2. apakšpunktā un 61.1 punktā minētās prasības.”;

1.14. Papildināt noteikumus ar 59.6. apakšpunktu šādā redakcijā:

„59.6. ārvalstnieka ierašanās Latvijā ir saistīta ar sportista vai sporta darbinieka pienākumu izpildi.”;

1.15. Aizstāt 60.punktā vārdu un skaitļus „un 59.5.” ar skaitļiem un vārdu „59.5. un 59.6.”;

1.16. Papildināt noteikumus ar 61.1 punktu šādā redakcijā:

„61.1 Sportistiem un sporta darbiniekiem, kā arī starptautisko sporta organizāciju pārstāvjiem, kuru ierašanās Latvijas Republikas teritorijā saistīta ar dalību Sporta likumā noteiktā kārtībā atzītās sporta federācijas vai tās biedra organizētā starptautiskā sporta pasākumā kā akreditētām personām, kuri ir ieradušies no valstīm, kas ir centra tīmekļvietnē publicētā valsts, uz kuru ir attiecināmi īpašie piesardzības un ierobežojošie pasākumi, netiek piemērota šo noteikumu 56.1. apakšpunktā minētā prasība par pašizolāciju un 56.2. apakšpunktā minētā prasība par sabiedrisku un publisku vietu un telpu apmeklējumu un kontaktiem ar citiem cilvēkiem vietā un laikā, kad persona veic pienākumus, kas tieši saistīti ar dalību starptautiskā sporta pasākumā, ja persona atbilst šādiem kritērijiem:

61.11. personai nav novērojamas akūtas elpošanas ceļu infekcijas pazīmes;

61.12. persona starptautiska sporta pasākuma organizatoram Latvijā var iesniegt apliecinoša dokumenta kopiju (pēc pieprasījuma uzrādot oriģinālu), ka viņai veikta laboratoriskā izmeklēšana Covid-19 diagnostikai ne agrāk kā trīs dienas pirms ierašanās Latvijas Republikas teritorijā un Covid-19 infekcija tajā nav noteikta;

61.13. persona ne vēlāk kā 24 stundas pēc ierašanās Latvijas Republikas teritorijā ir veikusi laboratorisko izmeklēšanu Covid-19 diagnostikai un Covid-19 infekcija tajā nav noteikta, iesniedzot attiecīgu faktu apliecinoša dokumenta kopiju (pēc pieprasījuma uzrādot oriģinālu) starptautiskā sporta pasākuma organizatora Latvijā noteiktai atbildīgai ārstniecības personai. Līdz brīdim, kamēr persona nav saņēmusi minētās laboratoriskās izmeklēšanas rezultātus, uz to ir attiecināma šo noteikumu 56.1. apakšpunktā minētā prasība par pašizolāciju;

61.14. ja personas uzturēšanās laiks Latvijas Republikā, kas saistīts ar dalību starptautiskā sporta pasākumā, pārsniedz piecas dienas, viņai ir veikta atkārtota laboratoriskā izmeklēšana Covid-19 diagnostikai attiecīgi 5., 10. un 15. dienā pēc izbraukšanas no valsts, kas ir centra tīmekļvietnē publicētā valsts, uz kuru ir attiecināmi īpašie piesardzības un ierobežojošie pasākumi, un Covid-19 infekcija tajā nav noteikta;

61.15. persona pirms ierašanās Latvijas Republikas teritorijā (vienlaikus ar akreditāciju starptautiskam sporta pasākumam) vai ne vēlāk kā 24 stundas pēc ierašanās Latvijas Republikas teritorijā starptautiskā sporta pasākuma organizatoram Latvijā ir iesniegusi apliecinājumu par to, ka:

61.15.1. ievēros visus ierobežojumus, kas noteikti Covid-19 infekcijas izplatības novēršanai, tai skaitā šo noteikumu 56.2., 61.15.2., 61.15.3. un 61.15.4. apakšpunktā, kā arī, ja attiecināms, arī šo noteikumu 61.14. apakšpunktā minētos nosacījumus;

61.15.2. ārpus dalības starptautiskā sporta pasākumā uzturēsies apliecinājumā norādītā uzturēšanās vietā Latvijas Republikas teritorijā;

61.15.3. uzturēšanās laikā Latvijas Republikas teritorijā novēros savu veselības stāvokli (divas reizes dienā – no rīta un vakarā – mērot ķermeņa temperatūru) un informēs starptautiskā sporta pasākuma organizatora Latvijā noteiktu atbildīgo ārstniecības personu, ja parādīsies kādas akūtas elpceļu infekcijas slimības pazīmes (klepus, paaugstināta ķermeņa temperatūra (drudzis), elpas trūkums);

61.15.4. neizmantos sabiedrisko transportu, kā arī nokļūšanai uz uzturēšanās vietu Latvijas Republikas teritorijā un starptautiskā sporta pasākuma Latvijas Republikas teritorijā norises vietu, kā arī starp tām pārvietosies, izmantos savu vai starptautiskā sporta pasākuma organizatora Latvijā nodrošinātu transportu;

61.15.5. segs visus ar ārstniecību saistītos izdevumus, ja viņai tiks apstiprināta Covid-19 infekcija.”

2. Noteikumi stājas spēkā 2020. gada 1. augustā.

Ministru prezidenta vietā -

Ministru prezidenta biedrs,

aizsardzības ministrs A. Pabriks

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē: Valsts sekretāre L. Lejiņa

Kerls 67047918

andris.kerls@izm.gov.lv

Jansone 67047973

modra.jansone@izm.gov.lv

Gintaute – Marihina 67047903

Ruta.Gintaute-Marihina@izm.gov.

Severs 67047935

edgars.severs@izm.gov.lv

Stepanovs 67047971

dmitrijs.stepanovs@izm.gov.lv

Kosareva 67047705

marina.kosareva@izm.gov.lv

Zīvarts 67387865

juris.zivarts@ikvd.gov.lv